אלכסנדר גרותנדיק

אלכסנדר גרותנדיק (בגרמנית: Alexander Grothendieck; 28 במרץ 1928 – 13 בנובמבר 2014) היה מתמטיקאי צרפתי יליד-גרמניה ממוצא יהודי. גרותנדיק, שזכה במדליית פילדס בשל תרומתו המהותית בפיתוח הגאומטריה האלגברית המודרנית, היה אחד מגדולי המתמטיקאים של המאה ה-20. לצד זה היה בעל אישיות אקסצנטרית, ובילה את רוב חייו בהתבודדות קנאית.

חייו 
גרותנדיק נולד בברלין לאלכסנדר שפירא , יהודי מרוסיה (יליד העיירה נובוזיבקוב), ויוהנה (הנקה) גרותנדיק, שהייתה בת למשפחה פרוטסטנטית מבוססת מהמבורג. אביו היה מעורב בתנועות אנרכיסטיות שונות והתנדב במלחמת האזרחים בספרד. בסוף שנות השלושים המשפחה התיישבה בצרפת. לאחר עליית ממשלת וישי האב הוסגר ונרצח על ידי הנאצים. גרותנדיק ואמו התחבאו באזור העיירה הפרוטסטנטית לה שמבון-סור-ליניון. לאחר מכן למד באוניברסיטת מונפליה וב-1948 עבר לפריז, שם השתתף בסמינר של אנרי קרטן. בשנת 1949 עבר לאוניברסיטת ננסי וקיבל תואר דוקטור על עבודה באנליזה פונקציונלית בהנחיית לורן שוורץ.

באותה תקופה, נמנה עם חברי קבוצת בורבאקי והשלים את הדוקטורט. בתחילת שנות ה-50 של המאה ה-20 שהה מספר שנים בברזיל ובארצות הברית, ובשנת 1959 חזר לצרפת.

גרותנדיק תרם רבות לתחומי האלגברה ההומולוגית והגאומטריה האלגברית ולאנליזה פונקציונלית. הוא זכה במדליית פילדס ב-1966 ובפרס קראפורד ב-1988. הוא סירב לקבל את הפרס האחרון עקב סיבות אתיות אותן פירט במכתב ששלח לתקשורת. ב-1970, בגיל 42, פרש גרותנדיק מן הקהילה המתמטית. ב-1973 עזב את פריז, והתגורר מאז בבקתה מבודדת בכפר קטן בהרי הפירנאים.

ראו גם
 יסודות הגאומטריה האלגברית (ספר)
 Residues and duality
 משפט אקס-גרותנדיק

קישורים חיצוניים

 
 תעלומת הגאון המטורף, אלכסון, 17 בספטמבר 2017
 "Who Is Alexander Grothendieck?, Winfried Scharlau, Notices of the AMS 55(8), 2008.
 "Alexander Grothendieck: A Country Known Only by Name, Pierre Cartier, Notices of the AMS 62(4), 2015.
 Alexandre Grothendieck 1928–2014, Part 1, Notices of the AMS 63(3), 2016.
 The Telegraph: Alexander Grothendieck -- obituary

הערות שוליים

מתמטיקאים יהודים צרפתים
מתמטיקאים יהודים גרמנים
זוכי פרס קראפורד במתמטיקה
זוכי מדליית פילדס יהודים
צרפתים שנולדו ב-1928
גרמנים שנפטרו ב-2014
צרפתים שנפטרו ב-2014